# Herczog István

(Bp., 1943. nov. 18.– ): táncos, koreográfus, balettigazgató. 1962-ben szerzett balettművész diplomát az ÁBI-ben, és az Operaház tagja lett. 1966–1992 között Németországban élt, különböző egy.-ek – Regensburg, Stuttgart, München, Freiburg, Düsseldorf, Dortmund – szólistája volt, valamint a dortmundi Opera balettegyüttesének ig.-ja 1988–1991 között. A 80-as évek elejétől koreografál is, két művét a Pécsi Balettnek is betanította, majd 1992 tavaszától átvette az egy. irányítását. F.Sz. Petruska (Fokin); Colas (Ashton: A rosszul őrzött lány); Herceg (Neumeier: Diótörő); Pierrot (Tetley: Pierrot Lunaire); Mercutio (Walter: Rómeó és Júlia); Amyntas (Seregi L.: Sylvia); Coppélius (Spoerli: Coppélia). F.K. Sinfonietta (Düsseldorfban és a London City Balletnél); Rómeó és Júlia; Pink Floyd and Co. (Dortmundban, majd a Pécsi Balettnél); Az élet állomásai (Braunschweigben, majd a Pécsi Balettnél).