# Zeke Edit

(Bp., 1960. ápr. 1.– ): díszlet- és jelmeztervező. A bp.-i Képzőművészeti és Iparművészeti Szakközépiskolában érettségizett, majd a moszkvai Szurikov Képzőművészeti Akadémia díszlet- és jelmeztervező szakán tanult. Diplomáját a bp.-i Iparművészet Főiskolán szerezte 1984-ben. 1984–1989 között a kecskeméti Katona József Színháznál volt tervező, de több vidéki társ.-nak is dolgozott. Festőiség és plaszticitás egyaránt jellemzi alkotásait. F.T. Ghelderode: A titok kapujában; Wilde: Bunbury; Bock: Hegedűs a háztetőn.