# Albert Mária; Mezei

(Szabadka, 1938. jún. 19.– ): színésznő. A Szabadkai Népszínház keretében indított drámai stúdió elvégzése után a színházhoz szerződött, ahonnan 1987-ben vonult nyugdíjba. Számos táncos-zenés alakítása mellett drámai hősnőket és drámai epizódszerepeket is sikerrel játszott. F.Sz. Melinda (Katona J.: Bánk bán); Viktória (Maugham: Imádok férjhez menni); Hannah Jelkes (Williams: Az iguana éjszakája); Ratched (Kesey: Kakukkfészek); Martha (Kesselring: Arzén és levendula); Giovanna (Manzari: Pablito nővérei); Anya (Oldrich: Negyven gazfickó meg egy ma született bárány).