# Lendvay Kamilló

(Bp., 1928. dec. 28.– ): zeneszerző. A Zak zeneszerzés tanszakát Viski János növendékeként 1955-ben, a karmesterképző szakot Somogyi László tanítványaként 1957-ben végezte el. 1960–1966 között az Állami Bábszínház zenei vezetője, 1970–1974 között a Fővárosi Operettszínház karmestereként, majd zenei vezetőjeként tevékenykedett. 1973-ban nevezték ki a Zak tanszékvezető egyetemi tanárává. 1962-től a Magyar Rádió zenei dramaturgja, 1987-től a Szerzői Jogvédő Hivatal elnöke. A Magyar Zeneszerzők Egyesületének elnöke. Érdemes művész (1981), Erkel Ferenc-díjas (1962, 1964, 1978), Bartók Béla–Pásztory Ditta-díjas (1989). F.M. A bűvös szék (1971–72); A tisztességtudó utcalány (1976–78).