# Bereczky Péter

(Bukarest, 1927. okt. 16.– ): rendező. A kolozsvári Magyar Művészeti Intézetben végzett 1953-ban. Előbb segédrend. majd rend. volt a kolozsvári Állami Magyar Színházban. 1957–1963 között a kolozsvári Egyetemi Színpadon is rendezett. 1970-től nyugdíjazásáig a Népi Művészeti Iskolában tanított. Rendezéseiben harmóniára törekedett. F.R. Heltai J.: A néma levente; Scribe: Egy pohár víz; Bíró L.: Sárga liliom; Eftimiu: Prométheusz; Mrożek: Striptease.