# Lorán Lenke

(Győr, 1927. máj. 1.– ): színésznő. Makay Margit stúdióját végezte el. 1943–45-ben a Fővárosi Operettszínház, 1945–1966 között a Művész, a Vidám, A Magyar Néphadsereg, a Petőfi Színház tagja volt. 1966-tól a Vidám Színpadon játszik. Robbanó temperamentumú, jóhumorú kiváló komika, aki az erőteljesebb eszközöket is szívesen alkalmazza. Sok-sok vj.-i szerepe mellett komolyabb karakterszerepekben is maradandót alkotott. Jászai Mari-díjas (1968). Több filmben és tévéjátékban is szerepelt. F.Sz. Zsizsi (Gábor B.: Részeg éjszaka); Peacockné (Brecht–Weill: Koldusopera); Ritka Panna (Jókai M.: Gazdag szegények); Miss Finigale (Aszlányi K.–Karinthy F.: A hét pofon); Roticsné (Molnár F.: Üvegcipő); Koltayné (Gábor A.: Dollárpapa); Mrs. Pogson (Maugham–Nádas G.–Szenes I.: Imádok férjhezmenni).

LORÁN LENKE