# Józsefvárosi Színház

(1913; 1933–1949); 1913. aug. 13-án a Baross utca 127. (később Kálvária tér 6.) sz. alatt megnyílt a Józsefvárosi Színpad Micsei F. György ig.-val. Rövid ideig működött, a helyiség még abban az évben mozi lett. 1933 őszén Erdélyi Mihály bérelte ki 548 férőhelyes színházzá alakítva át a termet. Főleg népszerű – Kálmán Imre (A csárdáskirálynő, Ördöglovas), Fényes Szabolcs (Maya), Eisemann Mihály (Csókos asszony, Zsákbamacska), Erdélyi Mihály (Lehullott a rezgő nyárfa, Aranysárga falevél), ifj. J. Strauss (A denevér, A cigánybáró) – operetteket, a gyerekeknek meseoperettet (Pinokkió) játszottak. 1942-ben honvédparádét (Erdélyi Mihály: Vedd le a kalapod a honvéd előtt!) adtak elő. 1948-ban Kárpáti Pál lett az ig., 1949-ben a színházat államosították.