# Tapolczai Gyula

(Bp., 1903. jún. 7.–Bp., 1954. ápr. 17.): színész. Tapolczai Dezső és Vízvári Mariska fia. Gimnáziumi tanulmányai után 1920-ban Pécsre szerződött. 1923–1926 között a Belvárosi, 1924–1926 között a Renaissance Színház tagja volt, s fellépett az Unio Rt. színházaiban is. 1926–1941 között a Nemzeti, 1941–44-ben a Madách Színházban játszott. 1945-ben rövid ideig a Budai Színház ig.-ja, majd 1945-től 1954-ig ismét a Nemzeti Színház tagja volt. 1946-ban a Madách Színházban szerepelt. Hangja, alakja elsősorban komikus epizódszerepekre tette alkalmassá. Buffó-komikus volt. Filmszerepeket is alakított. Érdemes művész (1954). F.Sz. Lancelot, Gobbo (Sh.: A velencei kalmár); Böffen Tóbiás (Sh.: Vízkereszt); Trinculo (Sh.: A vihar); Kemény Tóni (Herczeg F.: A Gyurkovics lányok); Döbrögi (Móricz Zs.: Lúdas Matyi); Crofts (Shaw: Warrenné mestersége); Maszlag (Sh.: A windsori víg nők).

TAPOLCZAI GYULA – Sir Crofts (Shaw: Warrenné mestersége)