# Varga István

(Szabadka, 1920. júl. 28.– ): rendező. Zágrábban, a horvát színház egyik legnagyobb egyéniségénél, Branko Gavellánál szerzett rend.-i diplomát, majd 1952-ben Szabadkára szerződött. Itt értékes klasszikus és kortárs drámákat állított színre igényes, kidolgozott előadásban. Kiváló színészvezető. 1958-ban átszerződött rend.-nek, majd főrend.-nek az Újvidéki Rádióhoz. Egyik szorgalmazója az állandó újvidéki színház megalapításának. Színházban egyre kevesebbet rendezett. 1980-tól nyugdíjas és teljesen visszavonultan él. F.R. Shaw: Candida; Móricz Zs.: Úri muri; Krleža: Glembay Ltd.; Sh.: Szentivánéji álom; Gogol: A revizor; Miller: A salemi boszorkányok; Gorkij: Éjjeli menedékhely; Németh L.: Győzelem; Smoček: Dr. Burke különös délutánja; Deák F.: Tor.