# bonviván (németesített francia)

1. prózai változatában „szeles gavallér”, akit az író többnyire ironikusan, túlzó vonásokkal ábrázol. A szerepkör betöltéséhez virtuóz beszéd- és mozgáskultúra szükséges. A klasszikus m. színpadi irodalomból pl. Serteperti (Csokonai V. M.: Tempefői), Tipptopp és Lipitlotty (Csokonai V. M.: Karnyóné), Szélházy (Kisfaludy K.: A kérők); 2. zenés vígjátékok és operettek szerelmes hőse, igényes énekszólammal; a primadonna partnere. Pl. Barinkay (ifj. J. Strauss: A cigánybáró), Edwin (Kálmán I.: A csárdáskirálynő), Danilovics Danilo (Lehár F.: A víg özvegy).