# Pallos Gyöngyi

(Pincota, 1940. jún. 23.– ): énekesnő (szoprán). 1965-ben végzett a Bartók Béla Zeneművészeti Szakközépiskola ének szakán Zádor Endre növendékeként. Színházi pályafutását a szolnoki Szigligeti Színházban kezdte 1966-ban, majd 1968-tól 1990-ig, nyugdíjazásáig a debreceni Csokonai Színház magánénekese volt. F.Sz. Oscar (Verdi: Az álarcosbál); Nedda (Leoncavallo: Bajazzók); Musette (Puccini: Bohémélet); Astaroth (Goldmark K.: Sába királynője); Papagena (Mozart: A varázsfuvola); Zerlina (Mozart: Don Giovanni); Blonde (Mozart: Szöktetés a szerájból); Szibill (Jacobi V.: Szibill); Leila (Huszka J.: Gül baba).