# Szabó Pepi, Josefa

(?, 1844–Cinkota, 1924. jan. 23.): színésznő, énekesnő. Szabó Mózes (1818–1870) lánya, Szabó Bandi (1849–1887) nővére. Első férje K. (Keresztesi) Papp Miklós kolozsvári újságíró, ki szerette volna a várostól a színház igazgatását is megnyerni. Második férje Ajtai K. Albert nyomdaigazgató. Már gyerekkorában színpadon volt, de legynagyobb sikereit Kolozsvárott érte el mint operett- és népszínműénekes. Szívesen szerepelt drámában és vígjátékban is. F.Sz. Cupido (Offenbach: Orpheus az alvilágban); Zsuzsi (Szigeti J.: Csizmadia mint kisértet); Conti herceg (Sardou: Az iskolakerülő); Emília (Barrière: A völgy lilioma); Lujza (Feuillet: Az erdő szépe); Erzsike (Szigligeti E.: Lelenc); Rózsa (Benedix: A fogház).

M.A. 1850–51: Csabai Pál; 1855–56: Gócs Ede; 1857: Csabai Pál; 1857–58: Láng Boldizsár; 1859: Debrecen; 1860–61: Philippovits István; 1861–63: Latabár Endre; 1863–66: Kolozsvár–Nagyvárad; 1867–69, 1870–71, 1874–77: Kolozsvár.