# Kenessy Zoltán

(Bp., 1926. jún. 9.– ): színész. Pályáját 1949-ben kezdte. Játszott a kaposvári Csiky Gergely, a szolnoki Szigligeti Színházban. 1963-tól a győri Kisfaludy Színház tagja. Prózai és zenés darabokban, modern tragédiákban játszik bonvivánokat és romantikus hősöket. F.Sz. Baradlay Jenő (Jókai M.–Hevesi S.: A kőszívű ember fiai); Bóni gróf (Kálmán I.: A csárdáskirálynő); Peter Niles, tüzérkapitány (O’Neill: Amerikai Elektra).