# Éghy Ghissa

(Temesvár, 1905. febr. 5.–Marosvásárhely, 1982. szept. 2.): táncosnő. Bécsben, Salzburgban, Drezdában, Berlinben és Párizsban tanult az expresszionista táncművészet mestereinél. Aradon táncművészeti iskolát tartott fenn 1924-től negyedszázadon keresztül. Gyakran lépett fel erdélyi írók estjein, többször szerepelt a bp.-i Vigadóban, de sikereket aratott Bécsben az Uraniában és a Konzerthausban is. 1949-től nyugdíjazásáig a marosvásárhelyi Szentgyörgyi István Színművészeti Intézet mozgásművészeti tanára, a Székely Színház és több erdélyi m. társ. előadásának koreográfusa volt.