# Földes Gábor

(Bp., 1923. máj. 31.–Győr, 1958. jan. 15.): színész, rendező. 1949-ben végzett színésztanszakon a SzAk-n, 1949-től az Állami Bányász, 1950-től a Honvéd, 1951-től 1957-ig, letartóztatásáig a győri Kisfaludy Színház színésze, rendezője, később főrendezője volt. Az 1956 okt.-ében megalakult Győri Nemzeti Tanács Értelmiségi Tanácsának elnökévé választották, 1958-ban kivégezték. Jászai Mari-díjas (1956). F.Sz. Kuprijanov (Rahmanov: Viharos alkonyat). F.R. Jókai M.–Hevesi S.: A kőszívű ember fiai; Shaw: Szerelmi házasság; Fast: Harminc ezüstpénz; Urbán E.: Tűzkeresztség; Illyés Gy.: Fáklyaláng; Shaw: Pygmalion; Bródy T.: Tanítónő; Strozzi: Játék és valóság.