# Gömöri V. István

(Bp., 1945. dec. 1.– ): színész, rendező. 1971-ben Színészképző Stúdiót végzett. 1970–1976 között az Állami Déryné Színházzal járta az országot. 1976-ban a Népszínházhoz szerződött, 1979-ben pedig a Budapesti Gyermekszínház, később Arany János Színház tagja lett. 1989 óta szabadfoglalkozású színművész. Mese-hangjátékokat rendezett mind lemezre, mind a rádióban. F.Sz. Imrus (Szakonyi K.: Adáshiba); ifj. Kardos Csaba (Örsi F.: Princ, a civil); Szalmaember (Baum: Óz, a csodák csodája). F.R. (lemez, hangjáték) Zizi bolygó titka; Csillagszemű robotok; Zizi űrbázis jelentkezik; Az ördög három aranyhajszála.