# Margó Zelma; Morgenstern

(Bp., 1868–Bp., 1928. dec. 17.): énekes színésznő. Sógora, Verő György rábeszélésére 1886-ban Egerben, Aradi Gerőnél lépett először színpadra. Szegeden, Kassán, Miskolcon, Debrecenben fordult meg. 1899. szept. 16-án lépett fel először a Magyar Színházban; 1903-tól a Király Színházban is játszott. 1904 őszétől vendégszerepelni járt vidékre. 1909-ben férjhez ment, és felhagyott a színészettel. Báj, kedvesség, finomság és temperamentum jellemezte; adottságait főként szubrettszerepekben kamatoztatta. Operettekben és népszínművekben is egyaránt otthon érezte magát. F.Sz. Cipra (ifj. J. Strauss: A cigánybíró); Éva (Szigligeti E.: A cigány); Éjszaky Emilia (Rosenzweig: Az asszonyregement).

M.A. 1886: Szeged; 1887: Kassa; 1888–90: Győr; 1890: Miskolc; 1891–94: Arad; 1894–96: Debrecen; 1896–98: Krecsányi Ignác; 1898–99; Kolozsvár.