# Timár Liza

(Bp., 1916. márc. 5.–Bp., 1993. aug. 6.): színésznő. Az Országos Színészegyesület színiiskoláját 1937-ben végezte el. 1937–1941 között a Magyar Színházban játszott. Bilicsi Tivadarral kötött házassága után elhagyta a színpadot. Hosszú ideig mint idegenvezető dolgozott. Férje tengerentúli és ausztráliai vendégjátékain ismét fellépett (1960–1970-es évek). Fiatal leányszerepeket formált meg. F.Sz. Xenia grófnő (Brodszky M.: Dinasztia); Vica (Eisemann M.: Tokaji aszú); Rettegi Fridolinné (Schönthan: A szabin nők elrablása).