# Imre Zoltán

(Elek, 1943. nov. 8.– ): táncos, koreográfus, balettigazgató. Az ÁBI-t 1961-ben végezte el, s a Szegedi Nemzeti Színház balettegy.-éhez szerződött. 1967-től a SzAk koreográfus szakára járt, majd 1969-től – miután megnyerte a Kölni Koreográfiai Verseny díját – Nyugat-Európában dolgozott. Már Szegeden koreografálni kezdett, bár Düsseldorfba 1968–70-ben, Stuttgartba 1970–71-ben, Kölnbe 1971–74-ben, Darmstadtba 1974–75-ben és a londoni Rambert Baletthez 1975–80-ban is táncosként szerződött, folytatta a koreográfusi munkát is. Londonban filmfőiskolát is végzett, 1986 óta ismét Mo.-on él, dolgozik a Budapesti Kamarabalettnél, majd az 1987-ben újjáalakuló Szegedi Balett műv.-i tanácsadója és állandó koreográfusa, 1990-től 1993-ig ig.-ja. Erkel Ferenc-díjas (1991). F.Sz. Zászlóvivő (Jooss: A zöld asztal); Pierrot (Tetley: Pierrot Lunaire); Jézus (Bruce: Sötét angyal); főszerep (Bruce: Szárnyak). F.K. Metamorfózis (1966); Vágy és áhítat (1967); Formák viadala (1968); Werther (1974); Asszonyszerelem – asszonysors (1987); Stabat Mater (1988); Alvilági játékok (1989).