# Bodó György

(Kolozsvár, 1916.–Bergatreute, [Németország], 1986. ápr.): színész. Hetényi Elemér színiiskoláját végezte 1938-ban. Pályáját is szülővárosában kezdte a kolozsvári Tháliánál és folytatta a Nemzeti Színháznál. 1944. szept.-ben a háborús front fenyegetése elől a színház Bp.-re menekült. Bodó a háború után is a fővárosban maradt. 1957–1969 között az Állami Déryné Színház tagja. Ezután az NSZK-ban telepedett le. Szuggesztív egyéniség, megkapóan, változatos eszközökkel kelti életre a lírai hősök hosszú sorát. Jellemformáló készsége is figyelemre méltó. F.Sz.: Kinizsi Pál (Géczy I.: Mátyás király szerelme); Cléante (Molière: A fösvény); Zelmányi Tamás (Harsányi Zs.: Bolond Ásvayné); Egmont (Hauptmann: Naplemente előtt); Ormódy Asztolf (Szigligeti E.–Móricz Zs.: Csikós); Prokesch Osten (Rostand: A sasfiók).