# Rácz Károly

(?–?): színész. Pályáját 1906-ban kezdte. 1919–1924 között Fehér Imre tordai egy.-ének tagja. Leghuzamosabban Janovics Jenő kolozsvári társ.-ánál szerepelt. Drámai művekben változatos jellemeket keltett életre hitelesen, de sikereket aratott klasszikus operettek főszerepeinek megelevenítőjeként is. A sokoldalú, minden műnemben figyelemre méltó teljesítményt nyújtó színészek közé tartozott. F.Sz. Tiborc (Katona J.: Bánk bán); Luka (Gorkij: Éjjeli menedékhely); Leonyid Ivanovics (Villányi A.: Királynőm, meghalok érted); Gül Baba (Huszka J.); Rabbi (Bródy S.: Lyon Lea); Harpagon (Molière: A fösvény).