# Juhász József

(Somogyhárshegy, 1931. jan. 23.– ): énekes (tenor). 1955-ben végzett Pécsett zenei szakiskolát, majd 1957–64-ben Lendvai Andor magánnövendéke volt Bp.-en. 1956–67-ben a kaposvári Csiky Gergely Színház, 1967-től a Szegedi Nemzeti Színház magánénekese. Vendégszerepelt Ausztriában, Belgiumban, Hollandiában, Angliában, Németországban és a volt szocialista országokban. Sokoldalú tehetsége révén egyformán sikerrel alakítja az operettbonviván és lírai tenor szerepeket. F.Sz. Richard gróf (Verdi: Az álarcosbál); Radames (Verdi: Aida); Bánk bán (Erkel F.); Pinkerton (Puccini: Pillangókisasszony); Cavaradossi (Puccini: Tosca); Eric (Wagner: A bolygó hollandi); Walter (Wagner: A nürnbergi mesterdalnokok).