# Kós Lajos

(Bp., 1924. dec. 19.– ): bábtervező, rendező. A Képzőművészeti Főiskola elvégzése után főiskolai tanársegéd, majd a Népművelési Intézet munkatársa volt. Már főiskolás éveiben kezdett bábjátékkal foglalkozni. 1961-től Pécsett él. A Bóbita Bábszínház alapítója, ill. hivatásossá lett jogutódjának, a Pécsi Nemzeti Színház Bóbita Bábszínházának műv. vez.-je volt 1989-ig. Jászai Mari-díjas (1986). F.T. és F.R. Bartók B.: A kékszakállú herceg vára, Cantata Profana, A fából faragott királyfi; Kodály Z.: Háry János; Prokofjev: Péter és a farkas; Sztravinszkij: Pulcinella. Több bábjátékos tankönyv szerzője, ill. társszerzője.