# Németh Gábor

(Debrecen, 1958. okt. 25.– ): színész. Pályáját diákszínjátszóként kezdte. A Bánki Donát Gépipari Műszaki Főiskolán szerzett gazdasági szervező diplomát, majd 1986-ban elvégezte a SzAk-t is. A Szegedi Nemzeti Színház tagja volt 1989-ig, ezután a Ruszt József vezette Független Színpad művésze lett. Alakításaira az eszköztelenség jellemző. F.Sz. Duzzog (Vörösmarty M.: Csongor és Tünde); Damis (Molière: Tartuffe); Reb Májer (An-Ski: Dybuk); Tiptopp (Csokonai V. M.: Karnyóné).