# Haumann Péter

(Bp., 1941. máj. 17.– ): színész. A SzAk elvégzése után 1963-ban a debreceni Csokonai Színházhoz szerződött. 1966–70-ben a Pécsi Nemzeti, utána a 25. Színház, 1972–73-ban a József Attila Színház tagja volt. 1973-tól a Madách, 1988-tól a Nemzeti Színház művésze. 1991-ben az Arizona Színház tagja lett. Sokoldalú művész, sajátos humorral megformált vígjátéki alakjai mellett drámai erejű alakításaival is jelentős sikereket arat. Az utóbbi időben rendezéssel is foglalkozik. Kossuth-díjas (1985), Jászai Mari-díjas (1970, 1972), érdemes művész (1980). F.Sz. Woyzeck (Büchner); Szókratész (Platón: Szókratész védőbeszéde); Doolittle (Shaw: Pygmalion); Eddie Carbone (Miller: Pillantás a hídról); Puzsér (Molnár F.: A doktor úr); Gastrofar George (Lloyd Webber: Macskák); Arthur Kirk (Topor: A bolond); Sancho (Leigh–Wasserman: La Mancha lovagja). F.R. Schisgal: New York körbe-körbe; Manfrédi–Marino: Könnyű erkölcsök.

HAUMANN PÉTER – Hitnyomozó
(Sütő A.: Csillag a máglyán)