# Szabó Tünde

(Komárom, 1945. febr. 3.– ): színésznő. A SzAk-n 1967-ben szerzett oklevelet. A kecskeméti Katona József Színházhoz szerződött. 1968-tól 1973-ig a Pécsi Nemzeti Színház, 1973–1981 között a Vidám Színpad, 1981 óta a nyíregyházi Móricz Zsigmond Színház tagja. F.Sz. Baba (Raffai S.: Egyszál magam); Ilma (Vörösmarty M.: Csongor és Tünde); Beatrice (Sh.: Sok hűhó semmiért); Martha (Albee: Nem félünk a farkastól); Császár Fruzsina (Krúdy Gy.: Rezeda Kázmér); Gizella (Ratkó J.: Segítsd a királyt!). Dosztojevszkij: Feljegyzések az egérlyukból c. monológ-novelláját színpadra alkalmazta és előadta.