# Gavajda Péter

(Pozsony, 1942. jún. 12.– ): színész. Gyerekként került Dél-Amerikába, Buenos Airesben érettségizett, de már 1952-től kezdve sikerrel lépett fel a m. nyelvű előadásokon, gyerek és ifjú szerepekben. 1959-ben a Hajmássy Miklós által újraszervezett Magyar Színjátszó Társaságban több fontos szerepet játszott: Olivér (Pouget: Boldog órák), András (Bónyi A.: Édes ellenség), Patrick (Maugham: Kenyérkereső), Fiú (Geraldy: Ezüstlakodalom), Béldy Pál (Bókay J.: Hazudj nekem!). 1962-ben beiratkozott a bécsi SzAk-ra, amelynek elvégzése után Bécsben, Majna-Frankfurtban, Stuttgartban, Hamburgban lépett fel. Jelenleg Berlinben játszik főleg drámai szerepeket.