# Kiss T. István

(Újfehértó, 1956. aug. 20.– ): színész. 1980-ban Szolnokon kezdte a pályáját. 1981-ben egy évadra Nyíregyházára szerződött, majd 1984-ig ismét Szolnokon játszott. 1984-től a veszprémi Petőfi, 1988–90-ig a zalaegerszegi Hevesi Sándor, 1991 óta újra a veszprémi Petőfi Színház tagja. Vibráló nyugtalanság, szuggesztivitás jellemzi alakításait. Epizódnyi, szinte néma szerepekben is atmoszférát tud teremteni. F.Sz. Parkőr (Doriadis: Különös délután); Spak tisztviselő, Iván cár udvari diákja (Bulgakov: Iván, a rettentő); Greg (Kovács A.–Asztalos I.: Börtönmusical).