# szereplőváltozás

műsoron levő előadás szereposztásának megváltozása a korábbi szereplő halála, színháztól való távozása stb. esetén. Rend.-i kényszermegoldás a sikeres előadás műsoron tartására, de lehetőséget nyújt a színielőadás áthangszerelésére, felfrissítésére is (pl. Spiró Gy.: Csirkefej, Öregasszony – Gobbi Hilda – Törőcsik Mari, Katona József Színház). Ritkábban koncepcionális rend.-i változtatás. (Pl. Madách I.: Az ember tragédiája, Ádám és Lucifer szerepcseréje a Madách Színház Lengyel György rendezte előadásában. Gáti Oszkár – Dunai Tamás.)