# Szélyes Ferenc

(Marosvásárhely, 1953. máj. 13.– ): színész. 1976-ban végzett a marosvásárhelyi Szentgyörgyi István Színművészeti Intézetben. Másfél évtizeden keresztül a szatmári Északi Színház tagja volt. 1991-ben átszerződött Marosvásárhelyre. Szerepkörébe lírai hősök ugyanúgy beletartoznak, mint különböző karakterszerepek. Legnagyobb sikereit az önérzetes, rátarti figurák megelevenítésével érte el. Kitűnően táncol. F.Sz. Gyuri, pincér (Szigligeti E.: Liliomfi); Balogh Csaba (Gárdonyi G.: Ida regénye); Jimmy Porter (Osborne: Nézz vissza haraggal); János (Székely J.: Hugenották); Káin (Lovinescu: Élet és halál játéka a hamusivatagban); Nagelschmidt (Sütő A.: Egy lócsiszár virágvasárnapja).