# Hegedűs Lajos

(Kisújszállás, 1818. ápr. 18.–Pest, 1860. júl. 18.): színész, igazgató, drámaíró. Egyetemi tanulmányait félbeszakítva 1836-ban Debrecenben Fáncsy Lajosnál lett színész. Hosszabb ideig működött Győrben és vidéken mint színész, rend. és ig. Először 1851-től 1853-ig volt a Nemzeti Színház tagja, majd 1858–59-ben feleségével, Bodenburg Linával együtt ismét itt játszott. Hős- és jellemszerepeket alakított. A korabeli viszonyokat figyelembe véve, rendezései is jelentősek voltak. Igazgatással először 1844-ben Kassán, ill. Győrött próbálkozott. Számos dráma és színmű szerzője, fordítója, melynek bemutatói a Nemzeti Színházban voltak. F.Sz. Vincentio (Sh.: A makrancos hölgy); Rieux Gaston (ifj. Dumas: Gauthier Margit). F.M. A hazatértek (1851); Rózsakirályné (1851); Bíbor és gyász (1856); Nagy Lajos és kora (1856); Róma leánya.

M.A. 1838–40: Kilényi Dávid; 1841: Fekete Gábor; 1842: Komáromy Sámuel, Szákfy József; 1843: Fekete Gábor; 1846: Szerdahelyi József, Havi Mihály, Szabó József, Hetényi József; 1847: Gócs Ede; 1848: Kilényi Dávid; 1850: Havi Mihály; 1854–55: Havi Mihály, Szabó József. Igazgatóként: 1844: Kassa, Győr; 1845: Komárom; 1856: Szeged, Szabadka; 1857: Pozsony, Győr; 1858: Nemzeti Színház.