# Kristálypalota

(1908–1919): a Szerecsen (ma Paulay Ede) u. 35. sz. alatti mulatót 1908-ban alapította Friedmann Adolf Parisiana mulató néven. 1910-ben Liberté, 1911-ben Wertheimer, 1912-ben Friedmann Orfeum néven ismert. 1913-tól Palais de Dance ill. Wertheimer Mulató néven Wertheimer Lajos vezette. 1915-től 1919-ig viselte a Kristálypalota nevet. 1917–18-ban Rott Sándor és Steinhardt Géza volt az ig. A nagy sikerű hazai és külföldi művészek föllépései közül legemlékezetesebb H. Schildkraut vendégjátéka.