# Halasi Béla

(Szeged, 1853–Debrecen, 1915. jún. 15.): énekes (bariton), igazgató. Mint baritonista éveken át sikerrel járta az országot, majd 1900–1903 közt, nem nagy személyzettel bíró társ.-ával, igazgatást vállalt. Később csak kisebb társ.-oknál működött. F.Sz. Germont (Verdi: Traviata); Jariczki (Millöcker: Koldusdiák).

M.A. 1880: Székesfehérvár; 1882–84: Mosonyi Károly; 1886–87: Nemzeti Színház; 1889: Székesfehérvár; 1890: Szabadka; 1891: Zombor; 1892: Balatonfüred, Kecskemét; 1893: Győr, Sopron; 1894: Kecskemét; 1896: Szeged; 1898: Magyar Színház; 1899: Kassa; 1903: Krecsányi Ignác; 1904: Mezey János; 1905–08: Heves B.; 1908–09: Polgár Károly. Igazgatóként: 1900: Békéscsaba, Munkács; 1901: Sátoraljaújhely, Békéscsaba, Munkács; 1902: Sátoraljaújhely, Makó, Kisvárda, Siófok, Besztercebánya, Munkács, Szentes; 1903: Battonya, Békés, Gyoma, Nagyszalonta.