# Érczi Ferenc; Rézeki

(Szeged, 1843–Alsódabas, 1916. márc. 18.): színész, tenorista. 1862. ápr.-ban lépett először színpadra. Elsőrendű vidéki társulatok kedvelt operett-tenoristája volt, de szívesen fellépett társalgási szerepekben is. Főbb működési területe Szeged és Debrecen volt, de sikerrel lépett fel Kolozsváron is. 1886. dec. 20-án ünnepelte 25 éves színészi jubileumát, majd végleg visszavonult. Utoljára 1909. dec. 8-án, Alsódabason lépett fel. Felesége (1887-től): Szabados Gizella (?–Bp., 1921. jan. 2.) színésznő. F.Sz. Lambert de Saint Querlande (Geneé: Kapitány kisasszony); Pygmaleon (Souppé: Szép Galathea); Fritellini (Audran: Az üdvöske); Piccolo (Lecocq: Doctor Piccolo); Lotteringi (Souppé: Boccaccio).

M.A. 1863–64: Szuper Károly; 1868: Novák Sándor; 1868–69: Egressy Ákos; 1869–70: Szuper Károly; 1870–74: Mosonyi Károly; 1874–75: Némethy Györgyné; 1875–76: Kuthy; 1876–77: Mosonyi Károly; 1877–78: Krecsányi Ignác; 1878–79: Mándoky Béla; 1879–80: Beődy Gábor; 1880–81: Krecsányi Ignác; 1881–82: Kolozsvár; 1882–83: Krecsányi Ignác; 1883–84: Aradi Gerő; 1884–85: Gerőfy Andor.