# Bayer József

(Baja, 1851. nov. 23.–Bp., 1919. dec. 14.): tanár, színháztörténész. 1888-ban a Kisfaludy Társaság, 1899-ben az MTA levelező tagja lett. 1912-ben a pesti Tudományegyetem díszdoktorává választotta. Az eredeti forrásanyag összegyűjtésével, utolérhetetlen filológiai pontossággal fektette le a magyar színháztörténet alapjait. Ő szerkesztette a Magyar Shakespeare Tár első évfolyamát. F.M. A Nemzeti Játékszín története (1887); A magyar drámairodalom története 1867-ig (1897); Shakespeare drámái hazánkban (1909); Schiller drámái a magyar színpadon és irodalmunkban (1912). Tanulmányt írt Szigligeti Ede és Katona József drámáiról. Kiadta Déryné naplóját (1900). – Ir. Pukánszkyné Kádár J.: B. J. tudományos munkássága (1979).