# Olty Magda

(Bp., 1912. jún. 28.–Bp., 1983. febr. 22.): színésznő. 1931-ben szerzett diplomát a SzAk-n. Mivel a rendezés is érdekelte, még ugyanebben az évben elvégezte Hevesi Sándor rend.-i tanfolyamát is. Pályáját Alapi Nándor Kamaraszínházában kezdte, majd a Budai Színkörben és az Új Színházban szerepelt. 1933-tól 1968-ig, nyugdíjba vonulásáig a Nemzeti Színház művésznője volt. 1948–1962 között a SzAk beszédművészet tanára. 1957–62-ben a SzAk igazgatója volt. Működése alatt 1959 febr.-jában nyílt meg az Ódry Színpad, amelynek létrehozásában aktívan közreműködött. Alkatát tekintve klasszikus naiva, azonban rendkívüli tehetsége bármilyen szerep eljátszását lehetővé tette számára. Repertoárján klasszikus és modern művek, drámák és vj.-ok egyaránt szerepeltek. Alakításai közt jelentős helyet foglaltak el Molière szobalány-szerepei. 1935-től filmezett. 1955-ben Kossuth-díjat, 1954-ben Jászai Mari-díjat kapott. Művészetét 1960-ban érdemes, 1968-ban kiváló művész kitüntetéssel ismerték el. F.Sz. Piroska (Csiky G.: A nagymama); Mariska (Szigligeti E.: Liliomfi); Hermia (Sh.: Szentivánéji álom); Susanne (Beumarchais: Figaro házassága); Beatrice (Sh.: Sok hűhó semmiért); Marianne, Dorine (Molière: Tartuffe); Ledér, Ilma (Vörösmarty M.: Csongor és Tünde); Varja (Csehov: Cseresznyéskert); Emilia (Sh.: Othello); Canina (Jonson: Volpone); Toinette (Molière: A képzelt beteg); Candida (Shaw). F.R. Lope de Vega: A furfangos menyasszony.

OLTY MAGDA – Canina (Jonson: Volpone)