# Ék Erzsébet

(Bp., 1948. júl. 2.– ): jelmeztervező. A bp.-i Iparművészeti Főiskola jelmeztervező szakán szerzett diplomát 1972-ben. 1972–1975 között a Békés Megyei Jókai Színház, 1976-tól 1978-ig a Pécsi Nemzeti, 1981-től 1988-ig a Szegedi Nemzeti Színház tagja. Vendégként más vidéki – a szolnoki Szigligeti, a debreceni Csokonai, a kecskeméti Katona József, a veszprémi Petőfi – színházaknak is tervezett. Expresszív, olykor groteszk, játékos jelmezek tervezője. Hazai kiállításokon – Miskolc, Bp. – többször szerepelt. F.T. Ajtmatov: A versenyló halála; Ionesco: Rinocérosz.