# Sebők Klára

(Szentegyházasfalva, 1941. aug. 15.– ): színésznő. Először a marosvásárhelyi Székely Népi Együttes tánccsoportjának tagja volt. 1963–1967 között a marosvásárhelyi Szentgyörgyi István Színművészeti Intézetben tanult. Kolozsvárra szerződött, és több mint húsz éven át a társ. tagja volt. 1988-ban férjével, Héjja Sándorral együtt áttelepült Mo.-ra. A Pécsi Nemzeti Színház vezető színésznője lett. Tragédiákban és vj.-okban, középfajú drámákban, bohózatokban és abszurd művekben egyforma sikerrel szerepel. Rendkívül sokoldalú színésznőnek mondható, legnagyobb sikereit mégis iróniát sugalló vj.-i alakításaival, újabban pedig tragikai erejével érte el. F.Sz. Heléna (Euripidész–Sartre–Illyés Gy.: A trójai nők): Maggie (Miller: Bűnbeesés után); Zsuzsi (Barta L.); Lisbeth (Sütő A.: Egy lócsiszár virágvasárnapja); Ágnes (Lőrinczy L.: A szerető); Ilma (Vörösmarty M.: Csongor és Tünde); Mária (Nádas P.: Találkozás); Cleopatra (Sh.: Antonius és Cleopatra).

SEBŐK KLÁRA (Molnár F.: Olimpia)