# Sára Bernadett

(Bp., 1951. ápr. 4.– ): színésznő. A SzAk-n 1974-ben szerzett oklevelet. Először a kecskeméti Katona József Színházhoz szerződött, ahol négy évet töltött. 1978-tól 1983-ig a Népszínház, 1983-tól a Nemzeti Színház tagja, 1992 dec.-étől szabadfoglalkozású művésznő. F.Sz. Júlia (Sh.: Rómeó és Júlia); Blanka (Sh.: János király); Polly (Brecht–Weill: Koldusopera); Honey (Albee: Nem félünk a farkastól); Violet (Shaw: Tanner John házassága); Erzsébet (Schiller: Don Carlos); Stuart Mária (Schiller); Glória (Molnár F.); Inken (Hauptmann: Naplemente előtt); Gizella (Szörényi L.–Bródy J.: István, a király); Mandel (Miller: Játék az időért).