# Birkás Lilian

(Prága, 1916. febr. 5.– ): énekesnő (szoprán). Tanulmányait Walter Margit irányításával 1940–1944 között végezte a Zak-n. 1944–1975 között az Operaház magánénekese. Pályája kezdetén mezzoszerepeket énekelt. A rózsalovag (R. Strauss) Octavian szerepében debütált. Később áttért a lírai-drámai szoprán szerepkörre. 1960-ban a római operában énekelte Salomét (R. Strauss), amely egyik leghíresebb szerepe volt. Számos dalfelvétele készült a Magyar Rádióban. Vendégszerepelt Prágában, Brüsszelben, Bécsben, Nápolyban, Milánóban és a skandináv országokban. Liszt Ferenc-díjas (1960), érdemes művész (1967). F.Sz. Cherubino (Mozart: Figaro házassága); Tosca, Pillangókisasszony (Puccini); Marie (Berg: Wozzeck); Ellen (Brillen: Peter Grimes); Császárné (Kodály Z.: Háry János).