# Szücs András

(Bp., 1948. febr. 9.– ): színész. A SzAk elvégzése után 1970-ben a debreceni Csokonai Színházhoz szerződött, majd két évadot töltött a Békés Megyei Jókai, hármat pedig a Szegedi Nemzeti Színházban. 1977–78-ban a kecskeméti Katona József Színház tagja, aztán ismét a békéscsabai színházban játszott, majd 1982–84-ben a Szegedi Nemzeti Színház művésze volt. Főként epizódszerepeket alakított. F.Sz. Haimón (Szophoklész: Antigoné); Marat (Weiss: Marat/Sade); Beppo (Heltai J.: A néma levente).