# Ács János

(Bp., 1949. márc. 22.– ): rendező. Tanulmányait a József Attila Tudományegyetem Bölcsészettudományi Karán és a SzAk-n végezte. 1980-ban kapott rendezői diplomát. A kaposvári Csiky Gergely Színház szerződtette, amelynek 1991-ig volt tagja. 1991 óta az Arany János Színház rend.-je. A 80-as évek kiemelkedő rendezőegyénisége. Nevéhez fűződik Peter Weiss Marat-Sade-jának színpadra állítása. Jászai Mari-díjas (1987). Vendégként rendszeresen rendez a szolnoki Szigligeti és a bp.-i Katona József Színházban. Többször szerepelt filmen, tvj.-okban. F.R. Szöveg és zene (Beckett); Esküvő (Gombrowicz); A tavasz ébredése (Wedekind); Szentivánéji álom (Sh.); Sötét galamb (Örkény I.); Egy kiállítás képei (Muszorgszkij); Othello (Sh.); Lulu (Wedekind); Sirály (Csehov); János vitéz (Kacsoh P.).