# Temessy Hédi; Temesi Hedvig

(Bp., 1925. máj. 6.– ): színésznő. Az Állami Tanítóképző Intézet befejezése után végezte el az Országos Színészegyesület iskoláját 1948-ban. 1958-ig a Művész, a Belvárosi, a Petőfi, a József Attila és a Nemzeti Színház művésznője. 1958-tól 1977-ig a Jókai, a Nemzeti, majd a Thália Színházban játszott. 1977-től a Magyar Filmgyártó Vállalat társ.-ának tagja, ma már nyugdíjas. Pályafutásának kezdetén főként naivaszerepeket játszott, később kiváló karakterszínésszé vált. Több filmben szerepelt. Érdemes művész (1982). F.Sz. Timea (Jókai M.: Az aranyember); Márta (Csiky G.: A nagymama); Madelaine Béjart (Bulgakov: Az álszentek összeesküvése); Clara Zachanassian (Dürrenmatt: Az öreg hölgy látogatása).

TEMESSY HÉDI