# Szekszárdi Német Bemutató Színpad

német nyelven játszó, magyar színészekből 1984-ben alakult színház a Babits Mihály Megyei és Városi Művelődési Központban. Műv.-i vez. Dránovits István. Első bemutatója Schnitzler Anatol c. darabja volt. Azóta évenként tart újabb bemutatót, s mind az újdonságokkal, mind pedig a repertoárdarabokkal járják a többségükben németajkú településeket, elsősorban Tolna megyében. A Színpad német neve: Deutsche Bühne.