# Tatár György; Schrattner

(Bp., 1921– ): táncos. Először Brada Ede növendéke volt az Operaház balettiskolájában, majd Nádasi Ferenc tanítványa lett. 1940–1947 között volt a társ. tagja, 1943-tól magántáncosa. Közben két évadon át a bukaresti Román Opera Balettjének is vezető táncosa volt. 1947-ben feleségével, Patócs Katóval az USA-ban telepedtek le, s évekig a Broadway-n léptek fel, a Radio City Music Hall sztártáncosaiként. Kiváló adottságú, jó technikájú táncművész, aki különösen a színészi játékot igénylő szerepekben aratott sikereket. F.Sz. Pierrot (Milloss A.: Álomjáték); József (Cieplinski: József legendája); Ámor (Milloss A.: Promethetusz teremtményei); Rómeó (Harangozó Gy.: Rómeó és Júlia); Dusanta (Cieplinski: Sakuntala); főszerepek (Cieplinski: Bolero, Szerelmi varázs és A rózsa lelke). F.K. Kék rapszódia (1945). Könyve: Mr. Ballet táncos (1957).