# Fischer Károly

(Zrenjanin, 1942. márc. 26.– ): színész. Színészetet a belgrádi Drámai Művészetek Karán tanult 1966-ig, majd a Szabadkai Népszínházhoz szerződött, 1967-ben az Újvidéki Rádió egy.-ének tagja lett. Az újvidéki színház m. és a zrenjanini színház szerb nyelvű előadásaiban lépett fel drámai szerepekben. F.Sz. Lennie (Steinbeck: Egerek és emberek); Nick (Albee: Nem félünk a farkastól); Harry (Schisgal: Szerelem, ó!); Don Juan (Molière); Big Daddy (Williams: Macska a forró bádogtetőn); Kapitány (Büchner: Woyzeck); Szakács (Brecht: Kurázsi mama).