# Dobos Ildikó

(Szatmárnémeti, 1942. febr. 24.– ): színésznő. 1964-ben végezte el a SzAk-t és a Miskolci Nemzeti Színház tagja lett. 1970-től 1991-ig a veszprémi Petőfi Színház művésznője volt. Egy évadot ismét Miskolcon töltött. 1992 óta a Szegedi Nemzeti Színházban játszik. Drámai erejű alakításaira az eszköztelenség, a szereppel való teljes azonosulás jellemző. A televízió és a Filmgyár gyakran foglalkoztatja. 1977-ben Jászai Mari-díjat kapott. F.Sz. Reich Kató (Fejes E.: Rozsdatemető); Natasa Rosztova (Tolsztoj–Piscator: Háború és béke); Natasa (Gorkij: Éjjeli menedékhely); Juli (Molnár F.: Liliom); Irina (Csehov: Három nővér); Lady Macbeth (Sh.: Macbeth); Orbánné (Örkény I.: Macskajáték); Mary Tyrone (O’Neill: Utazás az éjszakába).