# némajáték

1. pantomim; 2. a beszéddel egyenértékű színészi kifejezőeszköz; a mimika, mozgás, testtartás, gesztus együttese, amely kíséri, kiegészíti, illetve pótolja a színpadi beszédet. A némajáték biztosítja a színészi akció folyamatosságát a dikció megszakításai, illetve a partner szövege alatt. A némajáték önálló színjátéktípus-formáló színészi játékeszköz: pantomim, táncjáték, sőt némafilm.