# Siklóssy Pál

(Bp., 1889. jún. 16.–?): rendező. 1921-ben a Magyar Színházban, párizsi tanulmányai után 1923-tól 1935-ig a Nemzeti Színházban volt segédrend., majd rend. 1936–1938 között a Művész Színházban rendezett. 1938–1940 között a Royal Színház, 1941–1944 között az Új Magyar Színház, 1946-ban a Belvárosi Színház rend.-je volt. Ezután elhagyta a pályát, 1956-ban az országot is. Filmrendezéssel is foglalkozott. Németországban német nyelvű regényei és novelláskötetei jelentek meg. F.R. A jégcsap; Sík S.: István király; Zilahy L.: Süt a nap; Csokor: 1918. november 3.; Walter L.: Egy bolond százat csinál; Gáspár M.: Új Isten Thébában. Könyve: Találkozások (Rodenkirchen bei Köln, 1975).