# Fülöp Klára

(Kolozsvár, 1939. nov. 18.– ): színésznő. 1961-ben végezte el a marosvásárhelyi Szentgyörgyi István Színművészeti Intézetet és a sepsiszentgyörgyi Állami Magyar Színházhoz szerződött. Jellemábrázoló készségével és humorérzékével tűnt ki. Az általa életre keltett figurák többsíkúak, többnyire sikerrel aknázta ki ironikus ábrázolásuk lehetőségeit. F.Sz. Bianca (Sh.: Othello); Kisvicákné (Móricz Zs.: Nem élhetek muzsikaszó nélkül); Malvina (Békeffy I.: Janika); Háziasszony (Ionesco: Rinocéroszok).